-Jodha, nime... -Niache peke yangu kwa muda, Moti.
Toka hapa.
Hapana. Sitakuacha peke yako.
Kwa nini? Kwa sababu na haki gani?
Huku mamangu alikataa kwenda nami,
kwa nini unataka kunisaidia?
Ikiwa mimi mwenyewe sina furaha hapa,
utapata furaha gani hapa?
Mtukufu anataka nitoke Agra.
Lakini mama hataki kunipeleka Amer.
Atafanya nini? Ana majukumu mengine.
Hiki ndicho kimeandikwa katika takdiri yangu, Moti.
Itabidi nipigane nacho.
Ndiyo maana sitaki
usaidizi wa mtu yeyote wala ushauri wowote.
Niache peke yangu na takdiri yangu kwa muda.
Ni ombi la rafiki yako na pia amri ya malkia.
Mpaka nitakapokuita, usije hapa.
Unaelewa?
Machozi yamekauka
Binti yangu aliolewa Amer.
Ni mapenzi yangu kwamba afie Agra.
Uhusiano huu
utadumu
kwa vizazi vingi
Kati ya mama
na binti
Kulingana na sheria ya talaka, mke anaweza
kutengana na mumewe
lakini kama ana ruhusa ya mumewe tu.
Na ninakupa ruhusa yangu.
Je, umekasirika, Jodha?
Kwa sababu mamako alikataa kukurudisha Amer?
Lakini amefanya jambo linalofaa.
Kwa sababu kama ungeenda Amer, basi Amer
ingedhalilishwa sana.
Ndoa ya dadako Sukanya ingevunjwa.
Jodha, usisahau kwamba mamako
na babako wana mabinti wengine wawili.
Lakini badala ya kufa hapa kila wakati,
ingekuwa afadhali kwamba ningemtumikia mamangu
na babangu katika maisha yangu yote.
Na niishi nao.
Ungeenda Amer kwa haki gani, Jodha?
Umekula kiapo cha ndoa mbele ya moto mtakatifu.
Kwa hivyo si ni jukumu lako kukitimiza?
Kama ndoa yako ingefanyika na Mrajput
na si na Mmoghul, bado ungetoka
kwa wakwe zako uende kwa mamako?
Kwa hivyo ungeonyesha mfano gani mbele ya kila mtu?
Jodha, sasa wewe ni malkia wa Agra.
Elewa sheria, mila na desturi za mahali hapa.
Na uzikubali.
Ni jukumu lako kuishi kulingana na matakwa ya mumeo.
Na jukumu la Mtukufu ni nini?
Kukosa haki?
Jukumu na haki ya mume ni nini?
Kumpuuza mkewe na kumfedhehesha?
Alikuwa ametoa ahadi mbele ya moto mtakatifu pia.
Kwamba atanifurahisha. Ataniamini.
Ataniheshimu.
Ametimiza ahadi gani kati ya hizi?
Hajaniachia Amer wala kunikubali Agra.
Aisee! Jodha, aisee!
Hivi ndivyo unavyomwona Mtukufu?
Ulianzisha haya yote. Ulikuja hapa na chuki.
Hukuwahi kumkubali. Alitimiza matakwa yako kila mara.
Alikupa ruhusa ya kufuata dini yako.
Hakuwahi kuingilia sala na ibada zako.
Kwa kweli, hata alikupa ruhusa ya kusherehekea Holi.
Na hata bado unamfikiria Mtukufu hivi.
Basi huna haki yoyote ya kukaa hapa kweli.
Kwa sababu hujaelewa
mila za mahali hapa wala kuzikubali.
Huwaelewi watu hapa wala desturi zao.
Acha kujiumiza pamoja na wengine kwa kuasi tena na tena...
na urudi Amer.
Hapana, Jodha. Huwezi kurudi Amer.
Familia yako imekupa mapenzi tele na heshima.
Huwezi kuwa sababu ya huzuni yao na fedheha.
Huwezi kurudi Amer.
Hapana, Jodha. Hakuna nafasi yako Agra.
Itabidi urudi Amer.
Hapana, Jodha. Huna uhusiano wowote na Amer sasa.
Huna uhusiano wowote na Agra pia.
Toka hapa.
Hapana. Huwezi kurudi Amer.
Hapana, Jodha. Huwezi kurudi Amer.
Itabidi utoke Agra. Huwezi kwenda Amer.
Huna uhusiano wowote na Amer.
Toka hapa.
Itabidi uende Amer.
Imetosha.
Nyamazeni wote. Imetosha.
Nimeelewa kwamba mimi si wa pahali popote.
Si Amer wala Agra.
Si kwa mamangu wala kwa mashemeji wangu.
Huo ni ukweli wa maisha yangu. Najua kila kitu.
Najua mimi ni wa wapi.
Najua pahali ninapopaswa kwenda.
Kila kitu kiko sawa, malkia?
Natumai huna malalamiko yoyote
au tatizo kuhusu kasri letu, unayo?
Nimekuja kukuomba msamaha.
Sikukubali kumrudisha Jodha Amer.
Na ninakushukuru kwamba
hukunitenga na binti yangu.
Nimemwambia binti yangu maneno machungu sana.
Nimepinga uamuzi wake barazani.
Nimekuja kukwambia...
Hakuna haja.
Najua kwamba unampenda Jodha sana
mpaka ni vigumu kwako kuelezea.
Si vigumu kwangu kuelewa
sababu ya uamuzi wake wa kurudi Amer, Mtukufu.
Lakini nimeupitia maishani.
Kwamba wakati kuna matatizo kati ya mume na mke,
wazazi hawafai kuwatia moyo.
Kwa kweli, wanapaswa kuwapa nafasi ya kukaa pamoja.
Wanafaa kuwafanya watambue kwamba kile kinachotokea
kati yao ni maoni yanayotofautiana tu.
Na si mzozo.
Malkia, mara nyingi chuki hugeuka kuwa mapenzi.
Lakini kwa hilo ni muhimu kwao
kukaa pamoja, Mtukufu.
Jodha akirudi Amer na mimi sasa hivi,
umbali kati yao utaongezeka.
Lakini hukuruhusu hilo lifanyike.
Niamini. Kama hungepinga uamuzi huu,
bado singemruhusu Jodha atoke hapa.
Asante.
Nimetosheka kwamba Jodha ana mama Agra.
Ninakuheshimu.
Usiniaibishe. Jodha ni binti yangu pia.
Sawa. Basi niruhusu niondoke sasa.
Itabidi nirudi Amer mara moja.
Usiwe na wasiwasi kuhusu Jodha. Niko hapa kwa ajili yake.
Kwaheri.
Lazima niseme, shemeji.
Malkia Mainavati alifanya uamuzi wenye busara sana.
Yeye ni mama. Kwa hivyo atafanya uamuzi
kwa ajili ya bintiye kwa makini.
Lakini pahali fulani, hata yeye ameumizwa na tukio hili.
Ndiyo maana alirudi Amer bila ya kumwambia Jodha.
Ameniambia
nimpe Jodha habari hii akishaondoka.
Hujambo, Mtukufu?
Nimekuja kumwona binti-mkwe, Jodha.
Mwite.
Hayuko hapa.
Unamaanisha nini unaposema kuwa hayuko hapa?
Mtukufu, kwa kweli,
aliniamuru kwamba anataka kuwa peke yake kwa muda.
Baada ya hapo sijui alikokwenda.
Nimetafuta pembe zote za kasri
lakini sijampata pahali popote.
Kuweni macho na mtafuteni Malkia Jodha.
Samahani, waziri.
Ninaingilia sala zako.
Lakini kuna tatizo.
Malkia Jodha ametoka kasrini na kwenda pahali.
-Unamaanisha nini? -Malkia Jodha amepotea?
Mama, mtu anawezaje kupotea kutoka kwa kasri la kifalme?
Kwa sasa, amrisha askari mara moja
waanze kumtafuta Malkia Jodha.
Sijali vikosi vingapi vitatumiwa.
Lakini nataka habari za Malkia Jodha kwa namna yoyote.
Bila kumwambia mtu yeyote, malkia wa ufalme
anatoka kasrini.
Hii sio adabu njema wala sheria.
Unacheka, Ruqaiya?
Kwa hivyo nifanye nini?
Umesema jambo kama hilo, Jalal.
Fikiria hali ya Jodha tu.
Amemkataa Mtukufu.
Na mamake alimkataa.
Adabu na sheria zina maana gani kwa mwanamke
ambaye hana penzi la mumewe au usaidizi wa mamake?
Lakini ni muhimu kwangu, Ruqaiya.
Hadhi na heshima ya ufalme wa Moghul ni wajibu wangu.
Na ili kuidumisha, ni muhimu kumtafuta Malkia Jodha.
Ni vigumu sana kwa mwanamume kuelewa moyo wa mwanamke.
Lakini, ndiyo. Kwa kuwa mimi ni mwanamke, naweza kukupa kidokezo.
Mwanamke asiye na chaguo lolote au lengo,
mapenzi wala heshima, usaidizi wala sababu ya kuishi,
mwanamke huyo huwa anajiua.
Hata kama anaweza akawa malkia wa ufalme wowote.
Na katika dini yao ni desturi pia
kujitoa mhanga.
Ninahisi vibaya hata kwa kufikiria.
Lakini Ruqaiya, Jodha si binti mfalme wa Amer sasa
lakini malkia wa Ufalme wa Moghul.
Na siwezi kumruhusu mtu yeyote aharibu heshima ya Ufalme wa Moghul.
Hataki kuishi nami, basi ni sawa.
Lakini kwa ajili ya heshima ya Ufalme wa Moghul, siwezi kumwacha afe.
Nitamtafuta, Ruqaiya.
Kutoka katika kasri la Mtukufu
na pia bila ruhusa yake, ni fedheha kwa Mtukufu.
Na pia kwa sheria za kasri.
Malkia Jodha huwa anafanya jambo moja au lingine
linaloharibu sifa za Ufalme wa Moghul.
Raia wakijua, wataanzisha fitina.
Na itabidi nikabiliane na matatizo.
Binti mfalme wa Amer amenikasirisha.
Resham.
Harakisha na mtafute Malkia Jodha.
Je, umesikia jambo?
Hakuna ndege anayeweza kuja kasrini bila ruhusa.
Na Malkia Jodha alitoroka kwa urahisi sana.
Kama habari imepitwa na wakati, basi haisisimui.
Na kama ni habari mbaya, inaumiza kuisikia tena.
Msipoteze wakati. Endeni mkamtafute haraka.
Kwa nini unamjali Malkia Jodha sana?
Kwa nini unashtushwa na kila kitendo chake?
Hadhi yake ni gani mbele yako?
Kama ungeelewa mambo haya, Adham,
basi leo hungekuwa
afisa mkuu tu ila ungekuwa waziri wa Ufalme wa Moghul.
Nilikuwa nimefurahi kwamba Malkia Jodha alikuwa anaenda kwa mamake.
Lakini kupotea hivi kunaweza kuwa na matatizo, Adham.
Resham, enda. Enda haraka.
Eh Mungu!
Wote mmetoka Amer pamoja na Malkia Jodha
ili kumtunza, kumchunga.
Sivyo?
Ndiyo au la?
Ndiyo...ndiyo...
Basi alipoteaje ingawa mlikuwepo?
Huwa mnakaa naye kila wakati, sivyo?
Basi wote mlikuwa wapi alipotoka hapa?
Mtukufu...
Alikuwa ameamuru kwamba anataka kuachwa peke yake kwa muda.
Alisema na mlimsikiza?
Hivi ndivyo mnavyotimiza wajibu wenu?
Unaweza kunipa adhabu yoyote unayotaka, Mtukufu.
Lakini tafadhali mtafute Malkia Jodha.
Alikuwa na huzuni sana. Sijui yuko wapi.
Ninaomba mbele yako, Mtukufu.
Mtafute kabla ajali yoyote itokee.
Baada ya hapo, hata kama unataka kunikata kichwa, sitakataa.
Wewe tu unaweza kumpata sasa.
Mtafute.
Wakati kulikuwa na ulinzi mkali hivi,
Malkia Jodha alitokaje kasrini?
Nisamehe, Mtukufu.
Lakini mimi ni mtumishi. Ningewezaje
kukosa kutii amri ya malkia?
Na Malkia Jodha alikuwa amekasirika
mpaka hatungeweza kumzuia.
Alininyang'anya hatamu za farasi
na akatoka ngomeni.
Mtumishi hangeweza kumwamuru asimame, bwana
Na kama bwana anafikiri nimefanya kosa,
basi niko tayari kwa adhabu.
Je, umesikia kitu? Malkia Jodha ametoroka kasrini.
Nini?
Malkia Jodha amepotea.
Mungu wangu!
Kwa nini matatizo yote yanamwangukia msichana huyo maskini?
Nilimpenda Malkia Jodha sana.
Katika kasri hili, kati ya vibaraka wote wa kifalme,
yeye pekee ndiye aliyekuwa na utu.
Ndiyo maana hangefaulu hapa.
Hayuko kasrini. Ndiyo.
Namshuku Maham. Hampendi Malkia Jodha hata kidogo.
Mnafanya nini?
Ee!
Naombea roho ya mtu ambaye amekufa.
Eh Mungu! Anapenda kupiga chuku.
Nini? Sasa hii ni nini?
Eh Mungu!
Katika kasri hili, kuna matatizo moja baada ya lingine.
Bwana, nimetafuta kila pembe ya kasri.
Nimetafuta makao ya wanawake, maficho ya siri,
kila pahali, lakini hakuna habari za malkia.
Panga kikosi cha wapanda farasi mara moja.
Kama Malkia Jodha hayuko kasrini,
bila shaka ametoka kasrini.
Kuna njia tatu tu za kutoka kasrini.
Njia ya kwanza ni njia ya siri ambayo Malkia Jodha hangejua.
Njia ya pili ni mlango wa kawaida.
Na njia ya tatu ni kupitia msitu wa Piyabhar.
Umefanya kosa kubwa Malkia Ruqaiya.
Ndani ya sekunde chache, Malkia Jodha angekuwa amekufa
na tungemwondoa.
Kulikuwa na haja gani kumwambia Jalal
kwamba Malkia Jodha angejaribu kujiua?
Je, uliona hali ya Malkia Jodha?
Kwake, maisha na kifo ni sawa.
Na hakuna furaha kwa kuona mfu akifa tena.
Sauti zingine zinavumavuma, Malkia Ruqaiya.
Kumbuka maneno yangu.
Siku moja, bila shaka utajuta
mbona hukumwacha Malkia Jodha afe.
Kwa sababu siku hiyo atakuwa akicheka
na wewe utakuwa unalia.
Leo, Malkia Jodha akirudi akiwa hai,
utakufa polepole, kila siku.
Malkia Jodha atanichekea?
Mimi?
Yeye ni kama siafu kwangu tu.
Siafu wanaweza kumfanya ndovu alie pia, Malkia Ruqaiya.
Hujui uwezo na nguvu za Malkia Jodha.
Uwezo?
Najua uwezo wake.
Uwezo wa kutoroka.
Na ana uwezo wa kumfanya
Mtukufu amfuate.
Kwa kiburi chako, hata hukugundua kwamba
kwa mara ya kwanza, malkia wa dini nyingine
aliruhusiwa kufuata dini yake.
Kwa mara ya kwanza, sharti la kujenga hekalu lilikubaliwa.
Na kwa mara ya kwanza, tamasha ya Holi ilisherehekewa hapa.
Na Malkia Ruqaiya, sasa hili litafanyika tena na tena.
Unadhani Mtukufu hamjali Malkia Jodha.
Lakini sasa nina hakika kwamba Mtukufu mwenyewe
hajui kwamba ameanza kumjali Malkia Jodha.
Malkia Jodha alikuwa ameweka kibanda cha rangi Soko la Meena.
Alinitupia rangi.
Sijui atampendeza Mtukufu lini.
Sijui atachukua mamlaka, hadhi na furaha yako lini.
Usilalamike baadaye kwamba Maham Anga hakukuonya.
Imetosha!
Maham, kama Jalal hangekupa hadhi ya shangazi,
basi ningekupa adhabu kali
kwamba hungefanya kosa la kushauri
mtu yeyote maishani mwako.
Na unasema kwamba simjui Jodha na nguvu zake.
Sidhani ni lazima kwa sababu namjua Jalal.
Si wewe tu, hata mtakatifu au masiha akija
kuniambia kwamba Jalal amempenda Jodha, sitaamini.
Kwa sababu Jalal hana moyo.
Na akili yake, mimi tu ninaitawala akili yake.
Babako amevumilia matusi ya raia wake.
Hata tulihatarisha ndoa ya dadako mdogo
Sukanya kwa ajili ya uhusiano huu.
Binti yangu aliolewa Amer.
Ni mapenzi yangu kwamba afie Agra.
Labda hujui
kwamba mtu anazungumza ukweli akiwa mlevi.
Kwa hivyo leo, nitakwambia siri.
Nilikuoa kwa sababu nakuchukia sana.
Simama, Malkia Jodha.
Hii ni amri yangu.
Babako amevumilia matusi ya raia wake.
Labda hujui
kwamba mtu anazungumza ukweli akiwa mlevi.
Nilikuoa kwa sababu nakuchukia sana.
Binti yangu aliolewa Amer.
Ni mapenzi yangu kwamba afie Agra.
Mapenzi ni hisia fulani, mhemuko fulani.
Yanaweza kubadilisha dunia, hali.
Kwa nini umeniokoa?
Eh?
Unataka kuthibitisha nini?
Kwamba Maisha yangu na kifo, yote yako mikononi mwako.
Siwezi kuishi maisha yangu nitakavyo wala kufa nitakavyo.
Siwezi kukaa Amer au Agra.
Umenifanya niwe mpweke.
Na sasa, hata hukuniruhusu nife.
Kwa nini uliniokoa?
Niambie.
Toka hapa.
Niache peke yangu.
Yametosha! Usiseme neno lingine zaidi!
Usiseme neno lingine, Jodha.
Malalamiko na dhihaka kila wakati.
Saa zingine, nilikufanyia hivi, Saa zingine, nilikufanyia hivi.
Kwamba nilikunyang'anya maisha yako na kukufanya uwe peke yako.
Lakini mpaka leo, ulifanya kile ulichotaka.
Ulisema chochote ulichotaka.
Nilikubali masharti yako yote. Nilitimiza matakwa yako yote.
Hata nilitimiza matakwa yako ya kurudi Amer.
Lakini sitakuruhusu ufanye ujinga huu.
Unafikiri vipi kujihusu?
Ninakubali kwamba una haki juu ya maisha yako
lakini ni jukumu langu kudumisha fahari na heshima
ya Ufalme wa Moghul, Jodha.
Na sitakuruhusu uharibu fahari na heshima yake.
Nakubali kwamba nilifanya kosa katika suala la Malkia Ruqaiya.
Na mara tu nilipogundua kosa langu, nililikubali
na nikakuomba msamaha mbele ya kila mtu.
Lakini uliwahi kujaribu kufikiria?
Si wewe tu uliye na heshima na fahari.
Wengine wanayo pia.
Nakubali kwamba nilikuoa kwa sababu ninakuchukia.
Lakini ulikuwa umeanzisha vita hivyo, Malkia Jodha.
Ulikuwa umemchochea mtu mkali.
Ninalipiza kisasi kwa vile
ulinifedhehesha waziwazi huko Amer.
Nataka kukusababishia uchungu kwa sababu
ulimwekea mfalme wa Ufalme wa Moghul upanga.
Nilitaka kukutesa.
Na kama nilikutesa, nilifanya kosa lipi?
Kama mamako alikataa kwenda nawe,
basi si kosa langu, Jodha.
Kwa hivyo sitalipia kosa hilo.
Wala sitaruhusu familia yangu na Ufalme wa Moghul ukashifiwe.
Wewe, maneno yako
na maswali yaliyo machoni mwako yameniudhi.
Ninakuchukia!
Wakati unanikirihi na kunichukia sana,
mbona usiniue?
Nikifanya hivyo, utashinda vita hivi vya chuki.
Na sitaki hilo lifanyike.
Na sitaruhusu fahari ya Ufalme wa Moghul
uwe kitunda katika mchezo huu.
Kama huna nafasi nyumbani kwa mamako,
basi kasri la Ufalme wa Moghul
una nafasi kwa Malkia wake.
Tunaweza kukosa kuwa na uhusiano wa mume na mke
lakini utapata starehe zote zinazopewa malkia.
Jambo lingine, Jodha.
Mtu yeyote kasrini akijua kwamba ulijaribu
kuharibu sifa za Ufalme wa Moghul,
basi utaona ubaya wangu.
Unaelewa?
Mtukufu anarudi ngomeni na Malkia Jodha.
Turudi tukawaambie vile vikosi vingine pia.
Nimesema, shuka.
Nifuate.
Unanipeleka wapi?
Nifuate kimya tu.
Hili si jibu la swali langu.
Baada ya kuhatarisha heshima ya Ufalme wa Moghul,
unatarajia nijibu swali lako?
Haya ni maficho ya siri yanayoelekea
kasrini moja kwa moja bila ya mtu yeyote kuyatambua.
Maham Anga!
Adgah, Jalal yuko wapi? Malkia Jodha yuko wapi?
Bado hawajakuja?
Nilimwona Mtukufu akimleta Malkia Jodha.
Alikuwa mbele yetu. Alifaa kuwasili kufikia sasa.
Bado hajaja, Adgah.
Nimekuwa nikisimama na kusubiri hapa kwa muda mrefu.
Malkia hayuko na Jalal pia.
Jalal, Jodha yuko wapi?
Amefika mama. Na yuko salama salimini.
Bila ruhusa ya mtu yeyote, bila kumwambia mtu yeyote,
alifanya kosa la kutoka kasrini.
Ndiyo maana nimemwamuru akae peke yake.
Na hakuna mtu anayeweza kumwona bila ruhusa yangu.
Na mara hii, inakuhusu pia, mama.
Songa.
Alikuja peke yake.
Inamaanisha kwamba hakumpata Jodha.
Sikufaa kumwacha peke yake.
Msijali. Malkia wenu yuko salama salimini.
Na atabaki hivyo.
Yeye ni malkia wa Ufalme wa Moghul.
Atakutana nanyi hivi karibuni.
Lakini si leo.
Umeniita, mama?
Ndiyo, Malkia Ruqaiya.
Nataka kujua kama uliongea
na Jalal kuhusu Jodha.
Hapana, mama. Bado sijakutana naye.
Sawa. Nilitaka kujua hilo tu.
Mtukufu aishi maisha marefu!
Nabii, Allah Rakha amekuja.
Nabii Allah Rakha?
Yeye ni masiha mashuhuri sana, sivyo?
Ndiyo. Nimemwita.
Kutaka ushauri kuhusu kile kinachoendelea kasrini.
Nabii, ninakukaribisha Agra.
Naomba Mungu atimize matakwa yako yote!
Kila kitu kiko sawa, Nabii?
Kile ambacho kinafanyika kasrini hivi majuzi,
baada ya hapo, kuna hofu isiyo ya kawaida moyoni mwangu.
Hesabu yako na mahali pa sayari inasemaje?
Hakuna kitu cha kuogopa, Mtukufu.
Ndiyo. Kuna matatizo fulani.
Siku chache zijazo zinaweza kuwa tatizo
kwa mwanao, Mtukufu Jalal.
Mungu amhurumie!
Niambie, Nabii. Lazima kuna njia ya kuondoa tatizo hili.
Muumba wa dunia,
kwa neema yake, hakukosi suluhu.
Basi niambie. Matatizo ya Jalal yataondolewaje?
Itabidi Mtukufu aende Ajmer Sharif.
Itabidi amwabudu Yeye, pamoja na mkewe.
Na mke yupi atakwenda naye,
itaamuliwa pia na Bwana Mwenyezi.
Sielewi kitu chochote.
Asubuhi ya kesho itaamua hilo.
Mwezi mtakatifu unaendelea.
Na kesho ni Ijumaa ya kwanza ya mwezi huu mtakatifu.
Malkia atakayekwenda Ajmer Sharif na Mtukufu
ni yule atakayeangaziwa na miale ya kwanza ya jua kesho.
Na mtu huyo mwenye bahati hawezi kuwa mwingine ila mimi.
Leo, utafungiwa chumba hiki.
Nataka ufikirie kile ulichokifanya
siku nzima.
Halafu kesho nitakupeleka chumbani mwako.
Kwa nini ulinileta hapa kisiri hivi?
Kwa sababu sitaki raia wangu
wajue kile ulichofanya.
Sikutaka raia wakuone katika hali hii.
Si vizuri kwa malkia.
Yeye ni mfalme mkuu. Yeye ni mfalme wako.
Amechukua jukumu la ulinzi wako.
Na unawezaje kuongea hivi kumhusu?
Nilikosa kukutambua mara moja huko Amer.
Lakini sasa, huwezi kunidanganya.
Maham Anga!
Jalal.
Malkia Jodha yuko wapi?
Mahali anapopaswa kuwepo, shangazi.
Sijaelewa.
Malkia Jodha anafaa kuwa wapi?
Pahali pake halali.
Katika kasri hili.
Kupitia njia ya siri, nilimleta Malkia Jodha kasrini.
Naweza kujua sababu ya hili?
Shangazi, sitaki habari hii
ienee kati ya raia
kwamba malkia wa Ufalme wa Moghul alitoroka
kutoka kwa kasri na akajaribu kujiua.
Sijui nini kingefanyika
kama singefika kwa wakati.
Malkia Jodha amefanya kosa kubwa
kwa kutenda kipumbavu.
Malkia Jodha hataki kukaa Agra.
Anataka kurudi Amer.
Unafikiri Malkia Jodha ametenda dhambi kubwa,
amefanya kosa.
Basi swali moja tu linatokea, Jalal.
Kwa nini ulimrudisha Agra?
Kwa sababu nadhani hakufanya kwa kujua, shangazi.
Unamaanisha nini?
Namaanisha, shangazi,
kwamba hivi majuzi kile kimefanyika
kimemwumiza Malkia Jodha sana.
Kukataa kwa mamake kumrudisha Amer
kumemvunja moyo Jodha.
Ana kila kitu, lakini hana chochote.
Mahusiano ni kwa ajili ya jina tu.
Kila pahali, kuna kufedheheshwa na upweke.
Katika hali kama hii, kile ambacho mtu anapitia,
hakuna mtu anayeweza kuelewa hicho zaidi kuniliko.
Shangazi, kwa mara ya kwanza nimegundua
kwamba mimi na Malkia Jodha tunapitia,
hali sawa.
Unasema nini?
Wewe ni mfalme mkuu wa Ufalme wa Moghul.
Wewe ni wa familia ya Humayun na Babar.
Na wewe ni...
Shangazi, je, mtu yeyote katika familia ya Babar haumii?
Nakubali kwamba mimi ni mwana wa Humayun
na mwana mfalme wa Ufalme wa Moghul pia.
Lakini bado hali yangu si tofauti na ya Jodha.
Sikupata usaidizi wa mamangu kama vile Malkia Jodha hakupata.
Licha ya kuwa na mahusiano, mimi ni mpweke.
Kama Malkia Jodha tu.
Malkia Jodha ana uhusiano na Agra na Amer.
Lakini leo, yeye si wa Agra wala Amer.
Kama vile siku moja sikuwa
wa Delhi wala Agra wala Kabul.
Jalal.
Usifikirie sana.
Ni kawaida kwangu kufikiria, shangazi.
Hata mahusiano yangu na Malkia Jodha yaweje,
ukweli ni kwamba nimemwoa,
nikamfanya malkia na nikamleta Agra.
Yeye si mali iliyoshindwa vitani wala mtumwa.
Yeye ni malkia wa Ufalme wa Moghul, shangazi.
Ndiyo maana, mimi mwenyewe nilichukua wajibu wa kumtafuta.
Malkia Jodha ni malkia wa Ufalme wa Jodha
na atabaki hivyo daima.
Shangazi, mpaka leo, hakuna malkia hata mmoja
ambaye ametoka kasri hili.
Na sitaki hili lifanyike tena.
Shangazi, nataka kuwa peke yangu kwa muda.
Maham Anga!
Sasa kiburi chako kitavunjika.
Sasa utaonekana ukimheshimu malkia wa Kihindi.
Malkia atakayekwenda Ajmer Sharif na Mtukufu
ni yule atakayeangukiwa na miale ya kwanza ya jua kesho asubuhi.
Maham Anga!
Umeniita?
Ndiyo. Keti.
Wakati nabii alipokuwa amekuja, hukuwepo wakati hupo.
Nilikuwa ninataka kuongea nawe kuhusu jambo muhimu.
Ndiyo maana nilikusumbua uje.
Ndiyo. Niambie.
Nabii amesema siku chache zijazo
zinaweza kuwa na matatizo kwa Jalal.
Lakini kwa hili, ametoa suluhisho pia.
Kwamba itabidi Jalal aende Ajmer Sharif
kwa ajili ya hija pamoja na mkewe.
Na pamoja na hilo, nabii alisema kwamba Malkia
atakayeangukiwa na miale ya kwanza ya jua kesho anaweza kwenda.
Kwa hivyo, nilifikiri kwamba unafaa kupata nafasi hii.
Ninaamini kabisa kwamba miale ya kwanza
ya kesho asubuhi yataniangukia.
Nina hakika pia.
Malkia Jodha hayuko katika mashindano haya.
Ni Malkia Salima na wewe tu mliobaki sasa.
Nibarikiwe na miale ya kwanza ya kesho asubuhi au la,
ninafikiria kuhusu Malkia Jodha tena na tena.
Kuhusu Malkia Jodha?
Samahani, Malkia Salima
lakini nafikiri mawazo yako ni ya kitoto.
Miale ya kwanza ya jua hayawezi kumwangukia Malkia Jodha
kwa sababu chumba chake kiko upande wa magharibi.
Je, unajua miale ya kwanza ya jua
yataangukia chumba gani, Hoshiyar?
Chumba gani?
Nitakwambia hilo kesho.
Fanya matayarisho ya kuondoka kwangu.
Mimi ndiye nitakayekwenda Ajmer Sharif na Jalal.
Nilikuwa ninatamani kwamba Malkia Jodha
anapaswa kwenda Ajmer Sharif.
Yeye ni mtu mzuri sana.
Kwa kusema mambo kama hayo, pamoja nawe, unafedhehesha
Mtukufu pamoja na Malkia Ruqaiya pia.
Asubuhi ya kesho itaamua hilo, Maham Anga.
Kile anachotaka Bwana Mwenyezi, kitafanyika.
Malkia yeyote atakayeangukiwa na miale ya kwanza,
nataka Mtukufu awe salama salimini tu.
Mungu amhurumie!
Sasa kama unaniruhusu, naweza kwenda?
-Kwaheri. -Kwaheri.
Maham Anga!
Mama, ni tamaa yangu kwamba miale ya kwanza ya jua yaniangukie.
Niombee.
Amina.
Allah
Ni mkuu.
Malkia Jodha, ndani ya chumba hiki?
Hili lilifanyikaje, mama?
Hakuna mtu anayeweza kupinga nia ya Mungu, Ruqaiya.
Atakayebarikiwa na mwale wake
iko mikononi mwa Bwana Mwenyezi.
Sikiza, mimi na wewe hatukujua
kwamba Jalal atamwacha Jodha
peke yake katika chumba hiki ambapo miale ya jua huanguka kwanza.
Jodha alikusudiwa hili. Alilipata.
Kulingana na vile nabii alisema, Jodha sasa
ataenda Ajmer Sharif na Jalal.
Mama, mimi... wewe...
Jodha, hakuna doa linaonekana kwenye nguo yenye madoa.
Lakini kwenye nguo nyeupe, hata doa dogo zaidi linaonekana.
Wewe ni msafi sana na huna hatia.
Kuanzia sasa, usichukue hatua
linaloharibu fahari yako na heshima.
Mpaka leo, chochote ulichokifanya, kilikuwa mfano kwa watu wa Amer.
Na siku zijazo fanya mambo kama hayo
ili mfano udumishwe.
Ndiyo, mama.
Nakubali kwamba nilifanya kosa.
Lakini wakati huo, hali yangu ilikuwa
kwamba singeelewa jambo lolote.
Nilihisi kama dunia hii si yangu
wala mimi si wa dunia.
Kuna nyakati kama hizo maishani, mpendwa.
Mtu anapohisi kama hafai kuishi.
Nimepitia awamu kama hiyo.
Katika hali kama hiyo, kujaribu kujiua
hakufai fahari ya binti jasiri wa Amer
wala heshima ya malkia wa Agra.
Jalal amekurejesha kama mkewe.
Nitataka uheshimu cheo hiki sasa.
Lakini mama, wewe na Malkia Ruqaiya mlijuaje
kwamba Mtukufu alikuwa ameniweka ndani ya chumba hicho?
Hatukujua.
Nilijua kwamba maisha ya Jalal yalikuwa hatarini tu.
Nini?
Na nilikuwa nikifuata amri za nabii tu.
Mtu hawezi kufanya kitu chochote mbele ya mapenzi ya Mungu.
Angalia takdiri, Jodha.
Ulitaka kumwacha Jalal na kwenda.
Sasa itabidi uende Ajmer na Jalal.
Lakini mama...
Sijakuchagua, Jodha. Takdiri imekuchagua.
Mtu anaweza kujaribu kupinga takdiri
lakini hawezi kuishinda.
Unafikiria nini, Jodha?
Ingawa ninajua kwamba mambo
si mazuri kati yako na Jalal,
kama mama, nakuomba kwamba...
Nitaenda, mama.
Si kwa sababu takdiri imenichagua,
lakini nitaenda Ajmer Sharif kwa ajili ya furaha yako.
Mungu akubariki.